Rikunarita-ORG/Wikinium huggingface dataset:
# चियापास

| चियापास |
| --- |
| राज्य |
| *Estado Libre y Soberano de Chiapas* |
|  |
|  ध्वज सील |
| गान: Himno a Chiapas |
|  मैसिको में चियापास की अवस्थिति |
| देश | मैक्सिको |
| राजधानी | टक्सत्ला गुतीएरेज़ |
| सबसे बडा शहर | टक्सत्ला गुतीएरेज़ |
| नगरपालिका | 118 |
| स्वीकारण | 14 सितम्बर 1824 |
| क्रम | 19वां |
| शासन |
|  • राज्यपाल | मैनुअल वेलास्को कोएलो  |
|  • सीनेटर | मैनुअल वेलास्को  María Elena Orantes  Rubén Velázquez  |
|  • Deputies |
Federal Deputies
* • Roberto Albores
* • Sami David
* • Sergio Lobato
* • Julián Nazar
* • Hernán Orantes
* • César Augusto Santiago
* • Lucrecia Camacho
* • Ovidio Cortazar Ramos
* • Roberto Gil Zuarth
* • Gloria Luna Ruíz
* • José Manuel Marroquín
* • Carlos Martínez
* • Vladimir Ramos
* • Olga Espinosa
* • Ariel Gómez León
* • Sergio Gutiérrez
* • Luis Hernández Cruz
* • Juan Carlos López
* • Federico Ovalle
* • Magdalena Torres
* • Francisco Espinosa
 |
| क्षेत्रफल |
|  • कुल | 73,289 kमी2 (28,297 वर्ग मील) |
|   | Ranked 10th |
| अधिकतम उच्चता | 4,080 मी॰ (13,390 फीट) |
| जनसंख्या (2012) |
|  • कुल | 4,983,116 |
|  • पद | 7th |
|  • घनत्व | 67.993/किमी2 (176.10/मील2) |
|  • घनत्व पद | 15th |
| वासीनाम | Chiapaneco (a) |
| समय मण्डल | CST (UTC-6) |
|  • ग्रीष्मकालीन (दि॰ब॰स॰) | CDT (UTC-5) |
| Postal code | 29 – 30 |
| Area code |
Area codes
* • 916
* • 917
* • 918
* • 919
* • 932
* • 934
* • 961
* • 962
* • 963
* • 964
* • 965
* • 966
* • 967
* • 968
* • 992
* • 994
 |
| ISO 3166 कोड | MX-CHP |
| HDI |  0.6468 Medium Ranked 32nd |
| सकल घरेलू उत्पाद (जीडीपी) | US$ 11,957,977.89 th |
| वेबसाइट | आधिकारिक जालस्थल |
| **^** a. By the will of the people of Chiapas expressed by direct vote for incorporation into the Federation.
**^** b. The state's GDP was 153,062,117 thousand of pesos in 2008, amount corresponding to 11,957,977.89 million of dollars, being a dollar worth 12.80 pesos (value of June 3, 2010). |

**चियापास** (स्पानी: Chiapas) आधिकारिक तौर पर **स्वतंत्र और संप्रभु चियापास राज्य** (स्पानी: *Estado Libre y Soberano de Chiapas*), मैक्सिको के 31 राज्यों में से एक है जिसमें संघीय जिले के साथ मैक्सिको की 32 संघीय संस्थायें शामिल है। यह 118 नगर पालिकाओं में विभाजित है और इसकी राजधानी टक्सत्ला गुतीएरेज़ है। चियापास के अन्य मुख्य शहरों में सैन क्रिस्टोबाल डे लास कसास, कोमितान और टापाचुला शामिल हैं। पश्चिमी मैक्सिको में स्थित यह राज्य मैक्सिको का सबसे दक्षिणी राज्य है। इसके उत्तर में टबैस्को उत्तर पश्चिम में वेराक्रुज़ और पश्चिम में ओक्साका राज्य स्थित हैं। चियापास की सीमा पूर्व दिशा में ग्वाटेमाला और दक्षिण में प्रशांत महासागर द्वारा निर्धारित होती है।

## सन्दर्भ
# अन्तर्राष्ट्रीय वायु यातायात संघ - विमानक्षेत्र कोड

**अन्तरराष्ट्रीय वायु यातायात संघ - विमानपत्तन कोड**, को *IATA स्थान परिचायक*, ” IATA स्टेशन कोड या सिर्फ स्थान परिचायक (लोकेशन कोड) के नाम से भी जाना जाता है।, यह एक त्रि-अक्षरीय कूट (कोड) है, जिसका प्रयोग विश्व के सभी नियुक्त विमानक्षेत्रों के लिये किया जाता है। यह कोड अन्तरराष्ट्रीय वायु यातायात संघ द्वारा निर्धारित किया जाता है। इन चिह्नों का उपयुक्त उदाहरण विमानपत्तन के चैक-इन डेस्क पर देखा जा सकता है। जहाँ पर सामान में लगे ‘बैगेज टैग’ में यह चिह्न सुस्पष्ट अंकित होता है।

यह कोड IATA प्रस्ताव-763 द्वारा निर्धारित किया जाता है।, इसका प्रबन्धन मॉन्ट्रियल में स्थित IATA मुख्यालय करता है। इन संकेतों को वर्ष में दो बार IATA एयरलाइन कूट निर्देशिका (कोडिंग डायरेक्ट्री) में प्रकाशित किया जाता है। यह कोड उस समय का अद्वितीय अंक होता हैं, यद्यपि कई अप्रचालित सांकेतिक अंकों को एक निर्धारित अन्तराल के पश्चात पुनः प्रयोग किया जा सकता है। कई देश जैसे कि कनाडा इन IATA संकेतों को अपने अधिकारिक वैमानिक प्रकाशनों में प्रयोग नहीं करते हैं।
IATA, यह कोड रेलवे स्टेशनों के लिये भी जारी करता है। IATA द्वारा चुनी गयी विमानक्षेत्र की सूची उपलब्ध है। IATA द्वारा सूचीबद्ध रेलवे स्टेशनों के कोडों को रेल कम्पनियाँ जैसे कि ऐम्ट्रैक, फ्रांसीसी राष्ट्रीय रेल कार्पोरेशन, ड्यूश बान एवं हवाई कम्पनियाँ आपसी सहमती और साझेदारी से प्रयोग में लाती हैं।

## इन्हें भी देखें

* ICAO विमानक्षेत्र कोड
* UN/LOCODE

## सन्दर्भ

## बाहरी कड़ियाँ

* IATA
* IATA Coding Systems
* संयुक्त राष्ट्र Code for Trade and Transport Locations (UN/LOCODE) - includes IATA codes
* "Airport ABCs: An Explanation of Airport Identifier Codes". *Air Line Pilot*. Air Line Pilots Association. दिसम्बर, 1994. मूल से से 7 फ़रवरी 2009 को पुरालेखित।. अभिगमन तिथि: 12 अप्रैल 2009. `{{cite web}}`: Check date values in: `|date=` (help)
* Database with extended search functionality
* Searchable database includes both IATA and ICAO codes
# तान्गूत लोग

चीन के निंगशिया प्रांत से १०वीं या ११वीं सदी में बनी एक तस्वीर जो शायद एक तान्गूत आदमी की है
**तान्गूत** (चीनी भाषा: 党项, अंग्रेज़ी: Tangut) एक तिब्बती-बर्मी भाषा बोलने वाला समुदाय था जिसने प्राचीन चीन के पश्चिम में पश्चिमी शिया राज्य स्थापित किया। माना जाता है कि वे १०वीं सदी ईसवी से पहले उत्तर-पश्चिमी चीन में आ बसे थे। माना जाता है कि इनका तिब्बती लोगों से नसल का सम्बन्ध था लेकिन जहाँ ऐसी अन्य जातियाँ तिब्बती समुदाय में घुल गई वहाँ तान्गूत तिब्बत से दूर उत्तर में थे इसलिए इनकी अलग पहचान बनी रही। चीन में तान्गूत लोगों को चिआंग लोगों की एक प्राचीन शाखा समझा जाता है।

## विवरण

तान्गूतों ने समय के साथ बौद्ध धर्म अपना लिया और उनके पश्चिमी शिया राज्य का राजकीय धर्म भी यही था। उन्होंने सारे प्रमुख बौद्ध ग्रंथों का अपनी तान्गूत भाषा में अनुवाद कर लिया। तिब्बती भाषा की तरह उन्होंने अपनी भाषा लिखने के लिए एक लिपि विकसित करी लेकिन जहाँ तिब्बती लिपि भारत की लिपि-परम्परा पर आधारित थी वहाँ तान्गूत लिपि चीनी भावचित्रों से आगे विकसित की गई। मंगोलिया में चंगेज़ ख़ान के उभरने के बाद मंगोल साम्राज्य फैला और तान्गूतों का पश्चिमी शिया ध्वस्त हो गया। फिर भी तान्गूतों की भाषा १६वीं सदी ईसवी तक मध्य चीन में बोली जाती रही और बहुत से तान्गूत मंगोलों के साथ कार्यरत हो गए। आज भो मंगोलिया में 'तान्गूद' के पारिवारिक नाम वाले लोग रहते हैं।

## इन्हें भी देखें

* पश्चिमी शिया
* तान्गूत भाषा
* चिआंग लोग
* तिब्बती-बर्मी भाषाएँ

## सन्दर्भ
# चू युआन

चू युआन
**चू युआन** (चीनी: 屈原, अंग्रेज़ी: Qu Yuan; जन्म: ३३९ ईसापूर्व; देहांत: २७८ ईसापूर्व) चीन के झगड़ते राज्यों के काल के एक प्रसिद्ध कवि थे। वह अपने 'चू-त्सि' (楚辭, Chu Ci) नामक कविता संग्रह के लिए मशहूर हैं ('चू-त्सि' का अर्थ 'दक्षिण के गीत' है)। उनके जीवन के बारे में बहुत कम तथ्य ज्ञात हैं और कुछ विद्वानों ने इस बात पर भी शक़ जतलाया है कि पूरा 'चू-त्सि' संग्रह वास्तव में उन्ही का लिखा हुआ है। फिर भी इस संग्रह की सबसे लोकप्रिय कविता, 'ली साओ' (離騷, Li Sao) को लगभग सभी उन्ही की कृति मानते हैं। उनके जीवन के बारे में कुछ सीमित जानकारी सीमा चियान के महान इतिहासकार के अभिलेख नामक इतिहास-ग्रन्थ से आधुनिक युग तक पहुँची है, हालाँकि उसके कुछ तथ्य एक-दूसरे से टकराते हैं।

## जीवनी

महान इतिहासकार के अभिलेख में सीमा चियान ने दर्ज किया है कि किसी ज़माने में चू युआन चू राज्य के राजघराने के सदस्य थे और राजा हुआई के दरबार में मंत्री थे। वे पंडित थे और राजनीति व कूटनीति में निपुण थे। पहले तो राजा का उनपर बहुत भरोसा था लेकिन चू युआन से जलने वालों ने उनके खिलाफ़ षड्यंत्र रचा जिस से राजा ने भड़ककर उनपर विशवास करना बंद कर दिया। राजा की मृत्यु के बाद, चिंगशिआंग नामक राजा गद्दी पर आया जिसने चू युआन को देश-निकाला ही दे डाला। वे कुछ सालों तक दुखी दर-दर भटके। लोक-मान्यता के अनुसार इस दौरान वे अक्सर हूबेई प्रान्त के ज़िगुई ज़िले के शियांगलूपिंग बस्ती के पास एक पहाड़ में बने कुँए के पानी में अपनी उदास शक्ल देखा करते थे और वहाँ ऐसे ही एक कुँए को वही कुआँ माना जाता है, जिस से उसका नाम ही 'चेहरे दिखाने वाला कुआँ' पड़ा हुआ है। २७८ ईसापूर्व में उन्हें अपने देश 'चू' की राजधानी यिंग (郢, Ying) शहर पर चिन राज्य का क़ब्ज़ा हो जाने की खबर पहुँची। उन्होंने 'आइ यिंग' (Lament for Ying, 哀郢, अर्थ: यिंग के लिए विलाप) नामक कविता लिखी और मिलुओ नदी में डूबकर ख़ुदकुशी कर ली।

## इन्हें भी देखें

* चू-त्सि
* सोंग यु
* चू राज्य (प्राचीन चीन)
* झगड़ते राज्यों के काल
* महान इतिहासकार के अभिलेख

## सन्दर्भ